**KLAIPĖDOS MIESTO SAVIVALDYBĖS ADMINISTRACIJA**

**KLAIPĖDOS MIESTO ĮVAIZDŽIO KOMISIJOS POSĖDŽIO PROTOKOLAS**

2022-04-11 Nr. ADM-219

Posėdis įvyko 2022 m. kovo 18 d. 9:30 val.

Vieta: Microsoft Teams platforma.

Posėdžio pirmininkas – Kastytis Macijauskas, Klaipėdos miesto savivaldybės vyriausiasis patarėjas.

Posėdžio sekretorė – Kristina Skiotytė-Radienė, Klaipėdos miesto savivaldybės administracijos Kultūros skyriaus vyr. specialistė.

Dalyvavo pirmininkas ir komisijos nariai (12 iš 16):

1. Kastytis Macijauskas, Klaipėdos miesto savivaldybės vyriausiasis patarėjas, įvaizdžio komisijos pirmininkas;
2. Mindaugas Petrulis, Klaipėdos miesto savivaldybės administracijos Urbanistikos ir architektūros skyriaus vyriausiasis specialistas;
3. Kęstutis Mickevičius, Klaipėdos dizainerių asociacijos atstovas;
4. Marijus Mockus, Urbanistikos ir architektūros skyriaus patarėjas;
5. Natalija Sadovskaja, Klaipėdos miesto mero patarėja;
6. Jolanta Girdvainė, Klaipėdos pramonininkų asociacijos administracijos direktorė;
7. Ričardas Zulcas, Klaipėdos miesto savivaldybės administracijos vyriausiasis patarėjas;
8. Eglė Deltuvaitė, Kultūros skyriaus vedėja;
9. Silva Pocytė, Klaipėdos regiono istorijos ir archeologijos instituto mokslininkė;
10. Vidas Bizauskas, juvelyras;
11. Valdas Balsys, architektas;
12. Andrius Petraitis, Klaipėdos miesto savivaldybės tarybos narys.

Kiti posėdžio dalyviai,

1. Pijus Čeikauskas, gatvės menininkas.

Posėdžio medžiaga

1. Gatvės menininko P. Čeikausko medžiaga.

**DARBOTVARKĖ:**

1. **Dėl iniciatyvos įgyvendinti gatvės meno projektą „MĖLYNA.GELTONA“ skirtą Ukrainos palaikymui. Iniciatoriai KKKC ir menininkas Pijus Čeikauskas. (Pristato P.Čeikauskas).**
2. **SVARSTYTA. Dėl iniciatyvos įgyvendinti gatvės meno projektą „MĖLYNA.GELTONA“ skirtą Ukrainos palaikymui. Iniciatoriai KKKC ir menininkas Pijus Čeikauskas. (Pristato P.Čeikauskas).**

Pranešėjas – Pijus Čeikauskas.

Pirmininkas pakvietė pranešėją pristatyti projektą.

Pranešėjas pristatė projektą. Akcentavo, jog norėtų prisidėti prie Ukrainos palaikymo viešojoje Klaipėdos erdvėje kartu su grupe menininkų sukuriant jungtinį gatvės meno kūrinį. Planuojama kūrinio vieta raudonų plytų tvora esanti Danės skvero pabaigoje.

Posėdžio pirmininkas pakvietė komisijos narius užduoti klausimus ir pasisakyti.

R. Zulcas pažymėjo, jog vertina Gatvės meno projektus. Bet jam kyla klausimas ar didelis Ukrainos palaikymo ženklų kieki neprives prie devalvacijos. Taip pat pasiūlė svartyti įtraukti ukrainiečių menininkus.

Andrius Petraitis – vaizduojamos figūros atrodo komiškos, netinka kovojančios tautos vaizdavimui.

Vladas Balsys pritarė Ukrainos menininkų kvietimui.

Andrius Petraitis paklausė ar yra siūlomų vietų savininkų sutikimai.

Pranešėjas atsakė, kad kol kas formalių suderinimų nėra.

Eglė Deltuvaitė palaiko gatvės menininkus, ir idėją. Pažymėjo, jog reikėtų pamatyti galutinį eskizą prieš priimant sprendimą.

Andrius Petraitis palaiko gatvės meną, bet šiuo atveju kai tokia jautri tema, mano kad dar reiktų padirbėti su eskizu jį išbaigti. Pasiūlė grįžti į Įvaizdžio komisiją.

Jonas Genys pažymėjo, kad heraldikos ir vėliavos spalvos turi tam tikras naudojimo tradicijas.

Kestutis Mickevičius pažymėjo, kad vertina pilietiškumo išraišką. Pasiūlė svartyti pastato Pilies g. klausimą.

Marijus Mockus palaikė idėją, tačiau klausė ar tikrai visos priemonės tinkamos. Atkreipė dėmesį, jog pasirinkus vietą būtina komponuoti piešinį aplinkoje.

Mindaugas Petrulis pažymėjo, jog nereikėtų devalvuoti sumanymų. Klausė ar šis kūrinys vizualiai kokybiškai sustiprintų erdvę ?

Natalija Sadovskaja palaiko iniciatyvą, nepritarė vizualiam sprendiniui. Pasiūlė stiprinti kūrinio idėją.

Rokas Valaitis akcentavo jog reikėtų pamatyti išbaigtą eskizą.

Silva Pocytė palaikė iniciatyvą, pritarė dėl eskizo.

Vidas Bizauskas pritarė idėjai, palaikė ukrainiečių menininkų pakvietimui.

Kastytis Macijauskas palaikė projekto iniciatyvą, bet atkreipęs dėmesį į komisijos narių pastabas pakvietę projekto iniciatorius grįžti į Įvaizdžio komisiją patobulinus projektą.

Daugiau esminių pastabų komisijos nariai neturėjo.

**NUTARTA 1. Palaikyti projekto idėją, bet pasiūlyti iniciatyvos autoriams grįžti į Įvaizdžio komisiją pristatyti išbaigto eskizo.**

|  |  |
| --- | --- |
| Posėdžio pirmininkas | Kastytis Macijauskas |
|  | |
| Posėdžio sekretorė | Kristina Skiotytė-Radienė |